הצלת מזון

אוכל מוצלהצלת מזון היא הנוהג של איסוף מזון אכיל וטרי, שאחרת היה נזרק, ממקומות כמו מסעדות, מכולות, חוות או אולמות אירועים, והעברתו לארגונים חברתיים.<ref></ref> הצלת מזון היא יעילה במיוחד, מכיוון שהיא משיגה שני יעדים בו זמנית: העברת מזון לנזקקים ומניעה של הטמנת פסולת.

כמות המזון המיוצרת בעולם מספיקה כדי להאכיל את האנושות כולה, אך קרוב לשליש ממנה נאבד או מבוזבז.<ref name=":5"></ref><ref></ref>
== אסטרטגיות לשימוש חוזר במזון ==
פירמידת הצלת מזון מראה את דרכי הטיפול המועדפות בטיפול בעודפי מזון
הסוכנות להגנת הסביבה של ארצות הברית מציגה את מדרג פסולת המזון,<ref name=":0"></ref> הדומה למדרג הפסולת הכללי. מדרג פסולת המזון מראה מהן הדרכים הרצויות להתמודד עם עודפי מזון, מהמועדפת ביותר ועד למועדפת פחות. סדר העדיפות של דרכי ההתמודדות הוא: הפחתה במקור, האכלת אנשים רעבים, האכלת בעלי חיים, יצירת אנרגיה וקומפוסטציה, כל אלו עדיפות על פני האפשרויות הפחות רצויות: שריפה והטמנה.<ref name=":0" />

=== הפחתה במקור ===

הדרך המועדפת ביותר להצלת מזון היא באמצעות הפחתה במקור. כלומר, צמצום כמות המזון הנוצרת או ניצול טוב יותר של מקורות המזון הקיימים. ברמה האישית, בזבוז מזון נובע מבחירות שגויות שנעשו במהלך התכנון, הקנייה, האחסון, ההכנה, הבישול, האכילה וההשלכה של מזון.<ref name="Spang"></ref> על מנת לצמצם אובדן מזון, מומלץ להשתמש ברשימת קניות, כדי שלא לקנות מוצרים שאינם נדרשים.<ref name=":1"></ref> המלצה שנייה היא לקנות כמויות קטנות של תוצרת, בתדירות גבוהה, כדי למנוע קלקול של המזון בבית. המלצה שלישית היא ללמוד איך לקרוא תוויות מזון, כדי לא להשליך לפח מוצרים שעדיין ראויים לאכילה.<ref name="Spang" /> המלצה נוספת היא להדביק מדבקה צבעונית על מאכלים בבית שתוקפם עומד לפוג.<ref name="Boulet"></ref> עסקים יכולים לערוך סקר פסולת על מנת לבחון את כמות פסולת המזון שהם מייצרים, ולזהות דרכים לצמצומה.<ref name=":1" />

להפחתה במקור ישנם יתרונות רבים. היא מונעת זיהום הקשור בייצור המזון, היא מצמצמת שימוש בדשנים וחומרי הדברה, וחוסכת באנרגיה הנדרשת לגידול, הכנה והובלה של מזון.<ref name=":1" />

=== צריכה אנושית ===
דרך מועדפת נוספת להצלת מזון היא העברתו להאכלת אנשים אחרים. חוות, מסעדות, מכולות וגופים נוספים יכולים לתרום עודפי מזון מתכלה ושאינו מתכלה לבנקי מזון, לתוכניות להצלת מזון, למקלטים לחסרי בית ולארגונים אחרים המחלקים מזון מחדש.<ref name=":0" /> אנשים פרטיים העוסקים בהצלת מזון מתוך פסולת מכונים לפעמים פריגנים או צוללני אשפה.

=== האכלת חיות ===
משאית לאיסוף פסולת מזון ממטבחים גדולים. מזון זה יהפוך מאוחר יותר לכדורי הזנה לחזירים.
אם המזון לא יכול לשמש את בני האדם, ניתן להעביר אותו לצריכה של בעלי־חיים.<ref name=":2"></ref> לדוגמה, גופים כמו אוניברסיטת רטג'רס בניו ג'רזי או מלונות MGM בלאס וגאס מעבירים את שאריות המזון שלהם לחוות סמוכות להאכלה של חזירים ובקר. חקלאים משתמשים בעודפי המזון שלהם להאכלת בעלי־חיים מזה מאות שנים. לעיתים קרובות זול יותר לפנות את עודפי המזון להאכלה מאשר לשנע אותם למטמנות.<ref name=":2" />

=== שימושים תעשייתיים ===
צינורות נושאים ביוגז (בקדמת התמונה), גז טבעי וגז מעובה
העדיפות הרביעית בהצלת מזון היא הסבת המזון לתוצר אלטרנטיבי או למקור אנרגיה מתחדשת<ref name=":3"></ref> או לתוצר חדש. אחת הדרכים לייצור אנרגיה היא באמצעות עיכול אנאירובי. מוסיפים את המזון למיכל אחסון ללא חמצן, יחד עם חיידקים ייעודיים. החיידקים פועלים לפירוק הפסולת והופכים אותה לביוגז מתאן שיכול לשמש לבישול או לייצור חשמל.<ref name="EESI"></ref><ref name="AD"></ref> אוניברסיטת וויסקונסין, לדוגמה, מייצרת ביוגז מפסולת המזון שלה, המספק 10% מצריכת האנרגיה של 13,500 סטודנטים.<ref name=":3" /> אפשרות אחרת היא להשתמש בשמנים, שומנים וגריז כדי לייצר ביו-דיזל.<ref name=":3" />

ניתן להשתמש בשמנים ובמוצרי בשר גם כדי לייצר מהם מוצרים קוסמטיים, סבון או מוצרים אחרים.<ref name=":3" />

=== קומפוסטציה ===

אם לא ניתן להשתמש בעודפי המזון להאכלה, או לצרכים תעשייתיים, מומלץ להעבירם לתהליך קומפוסטציה. תהליך זה הופך את פסולת המזון לתוסף חיובי לאדמה, ומפחית את פליטת המתאן של מזון המושלך להטמנה.<ref name=":4"></ref> הוספת קומפוסט לקרקע מטייבת את הקרקע והופכת אותה למזינה יותר, משפרת את אגירת המים שלה, ומפחיתה את הצורך בשימוש בדשנים.<ref name=":4" /> ניתן לייצר קומפוסט גם באופן אישי, וגם באופן מוסדי.<ref name=":4" />

== הצלת מזון בעולם ==
ארגונים בקהילות ברחבי העולם, וסוכנויות לאומיות ובינלאומיות, עוסקים בהצלת מזון, מזעור בזבוז מזון ומניעת שחרור גזי חממה מפירוק פסולת. יעדי הפיתוח בר-קיימא לשנת 2015 (SDGs) קוראים להפחתת 50% של בזבוז המזון העולמי ברמת הקמעונאות והצרכנים ברחבי העולם עד 2030.<ref name="Furbank"></ref> תוכנית המזון של האו"ם מבצעת פרוקייטים של הצלת מזון באפריקה ובדרום אמריקה ומעבירה אותו להזנה של נזקקים.<ref name=":5" /><ref></ref> ארגונים גדולים העוסקים בהצלת מזון בעולם הם OzHarvest באוסטרליה וFood Banks Canada בקנדה.<ref name="reshaping"></ref> בבריטניה, ארגונים כמו Fareshare ו-Waste and Resources Action Program (WRAP) עובדים ישירות עם יצרני מזון כדי למזער בזבוז מזון.<ref></ref><ref name="Patel"></ref><ref name="Spang" /> בשנת 2021, ארגון WRAP חילק מעל 106,000 טונות של עודפי מזון, כלומר, 253 מיליון ארוחות.

בצרפת, הציגה הממשלה חקיקה לאומית לצמצום בזבוז מזון. החקיקה חייבה את כל העסקים המייצרים לפחות 10 טונות של פסולת אורגנית בשנה למחזר אותה, וכן דרשה מהסופרמרקטים לתרום את האוכל שלא נמכר במקום לזרוק אותו.<ref name="Lofthouse"></ref><ref name="Bhat"></ref>

== הצלת מזון בישראל ==

שגריר ארצות הברית בישראל [[טום ניידס מסייע בעמותה אריזת מזון לנזקקים לכבוד ראש השנה ה'תשפ"ג (2022)]]
בישראל, נאבדו כ־2.6 טונות מזון בשנת 2021, רובו המכריע אבד בשלבי הקמעונאות, ההפצה והצריכה.

הגוף המוביל בהצלת מזון הוא לקט ישראל. הארגון משמש בתור בנק המזון הלאומי של ישראל. לקט ישראל הוקם ב-2003 על ידי ג'וזף גיטלר, עולה מארצות הברית, בתגובה לפסולת שראה לאחר חתונות וחגיגות אחרות. לקט ישראל מחלקת מחדש תוצרת חקלאית וארוחות מבושלות לנזקקים.<ref name="Tita"></ref><ref name="Leket"></ref> בין תוכניותיה, תוכנית המרקים של לקט ישראל מספקת ארוחות עד לבית. בעזרת דיאטניות ממשרד הבריאות, לקט מקיימת סדנאות תזונה בעברית, ערבית, רוסית ואמהרית.

גוף נוסף שפועל בנושא הוא מיזם "מצילות המזון" שפועל בשוק הסיטונאי שבגבעת שאול בירושלים. המיזם הציל (נכון ליוני 2024) כמאות טונות של מזון, חילק לאוכלוסיות נזקקות והפעיל מספר שוקי אוכל קהילתיים (ובהם בגוננים, פסגת זאב, נחלאות וכו').

== ראו גם ==
* אובדן מזון
* בנק מזון
* חוק עידוד תרומות מזון
* פריגניזם

== קישורים חיצוניים ==

* [https://foodwastereport.leket.org/wp-content/uploads/2022/11/Leket-Report-2021-Hebrew_Press.pdf אובדן מזון והצלת מזון בישראל], באתר לקט ישראל, 2021
* 

== הערות שוליים ==

קטגוריה:חיים פשוטים
קטגוריה:מזון